#Maharashtra - भंडारा जिले के जवाहर नगर इलाके में स्थित आयुध कारखाने में शुक्रवार को सुबह अचानक विस्फोट हो जाने से 8 लोगों की मौत हो गई है। इस घटना में करीब 10 लोग घायल हो गए हैं, जिन्हें भंडारा जिला अस्पताल में भर्ती करवाया गया है। इस घटना की सूचना मिलते ही फायर ब्रिगेड और पुलिस की मौके पर पहुंची और राहत और बचाव कार्य कर रही है।

पुलिस के अनुसार जवाहर नगर में स्थित आयुध कारखाने के आरके खंड में आज करीब बीस से अधिक लोग काम कर रहे थे। सुबह करीब 11 बजे इस खंड में जोरदार विस्फोट हुआ, जिसके बाद कारखाने छत ढह गई है। घटना की जानकारी मिलते ही फायर ब्रिगेड और पुलिस की टीम मौके पर पहुंची और जेसीबी के सहयोग से छत का मलबा हटाने का कार्य शुरू किया है। भंडारा जिला कलेक्टर संजय कोल्टे के अनुसार कुल बारह लोग घटनास्थल पर फंसे हुए थे, जिनमें से दो को अब तक बचा लिया गया है। मौके पर बचाव कार्य जारी है।
@CMOMaharashtra @DGPMaharashtra
#Maharashtra